Vajaa viisikymppinen diplomi-insinööri sanoo, ettei sähkö- ja automaatioinsinööreistä ole pulaa.

Diplomi-insinööri ihmettelee, kun oman alan töitä ei löydy.

Hän on saanut aikaan vakituisen työn oman alan ulkopuolelta.

Sähkö ja automaatioinsinööreistä ei ole pulaa. Jokaiseen työilmoitukseen tulee 20-80 hakemusta. Eivät firmat viitsi edes vastata hakemukseen, hän kommentoi.

Työnhaku voi olla vaikeaa, vaikka CV olisi viilattu viimeisen päälle. AOP

Diplomi-insinööri ottaa kantaa Iltalehden uutiseen, jossa kerrottiin, että sähkö- ja automaatioinsinööreiksi hakevista on pulaa Turussa.

Tieto perustuu uusimpaan ammattibarometriin, jossa TE-toimistojen virkailijat kertovat arvion yli 200 keskeisen ammatin työllisyysnäkymistä puoleksi vuodeksi eteenpäin.

Ammattibarometri kertoo, että hakijoista on Turussa pulaa. Lisäyksenä mainitaan, että hakijoita on paljon, kuitenkin kysyntä ja tarjonta eivät osaamisvajeitten vuoksi kohtaa. Usein myös työn perässä liikkuminen on ongelmana.

- Sähkö ja automaatioinsinööreistä ei ole pulaa. Jokaiseen työilmoitukseen tulee 20-80 hakemusta. Eivät firmat viitsi edes vastata hakemukseen, kertoo diplomi-insinööri, joka ei halua nimeään julkisuuteen.

Hän kysyy, miten sitä tarvittavaa työkokemusta voi tulla, jos ei oteta töihin kuin sopivaa kokemusta omaavat.

- Tuossa ei lisäkoulutus auta. Lusikka kauniiseen käteen ja kaverit oppimaan työn kujeet, hän kommentoi.

Hän kertoo olevansa sähkövoimatekniikan DI, joka on aikoinaan päätynyt muihin töihin ja saanut vakituisen paikan

- Tässä on haettu melkein vuoden insinöörin hommia, ja eipä ole montaa työhaastattelukutsua tullut. Olen soittanut viimeaikoina hakemuksen perään ja hakijana varsin aktiivinen. Pula hakijoista on vasta sitten, kun headhantterit soittelevat perään.

Hän kertoo, että CV on viimeisen päälle viilattu ihan rekryfirman avustamana ja hänellä on enemmänkin koulutusta.

- Olisin tehnyt mielelläni ns. " oikeita töitä " , mutta ei onnistu ei sitten millään.

- ikää on hiukan vajaa 50. Insinööri oppii homman parissa kuukaudessa, joten sen ei luulisi olevan firmalle ongelma.

Työpaikkoja löydät täältä

Vertaa palkkaasi täällä

Iltalehti ja Monster kuuluvat samaan Alma Media -konserniin.